Лондон килешүе (1867)

1867 елгы Лондон килешүе – Люксембург мәсьәләсен дипломатик юл белән чишүгә юнәлтелгән килешү. 1866 елгы Австрия-Пруссия сугышы тәмамлану һәм 1815 -1866 еллардагы Алман берлеге таркалу нәтиҗәсендә мөмкин була.

 Тарих 
1867 елның 7-11 маенда Европа илләренең Лондонда узган конференциясеннән соң кабул ителә.

Пруссиянең көчәюен теләмәгән Франция, Нидерландлар  Вилһелм III дән аның шәхси униясе булган, хәзер Алман берлегенә кермәүче, Пруссия белән килешү төземәгән Бөек Люксембург герцоглыгын 5 млн гульден акчага сатып алырга тели. Вилһельм III Бөек Люксембург герцоглыгын Франциягә сатарга риза була. Үз чиратында, Нидерландлар кыйралы,  1831 елгы Лондон килешүе нигезендә, аның кул астында калган Лимбург өстеннән тулы хакимлеккә Франция гарантия бирер дип өметләнә. Пруссия әлеге сәүдәгә кискен каршы була, Люксембург кирмәненнән гарнизонын чыгармый, бу Нидерландлар-Пруссия, Пруссия-Франция сугышын китереп чыгарырга мөмкин була.

Нидерландлар инициативасы белән, Люксембург мәсьәләсен чишү өчен халыкара конференция җыела. Анда Бөекбритания, Франция, Пруссия, Нидерландлар, Россия империясе, Австрия, Бельгия, Италия, Бөек Люксембург герцоглыгы катнаша.

Конференция карары буенча,
 Алман берлеге таркалу сәбәпле, Бөек Люксембург герцоглыгы моннан соң берлек составына керми дип табыла;
 элеккечә шәхси уния сыйфатында Оран-Нассау династиясе милке санала;
 Бөек Люксембург герцоглыгы бер якка да кушылмаучы ил дип табыла;
 Пруссия гарнизоны Люксембург кирмәнен калдырып чыгарга тиеш була;
 Бөек Люксембург герцоглыгы территориясендәге барлык хәрби ныгытмалар 16 ел эчендә бетерелергә тиеш дип табыла.

 Чыганаклар 
 Большая российская энциклопедия. В 35 томах. Том 18 (Ло-Ма). М.: НИ БРЭ, 2011. ISBN 978-5-85270-351-4

 Сылтамалар 
  Люксембург тарихы

 Моны да карагыз 
 1915 елгы Лондон декларациясе
 Лондон конвенциясе
 Лондон килешүе

 Искәрмәләр 

Төркем:Бөекбританиянең халыкара килешүләре
Төркем:Италиянең халыкара килешүләре
Төркем:Бельгиянең халыкара килешүләре
Төркем:Россия империясенең халыкара килешүләре
Төркем:Алманиянең халыкара килешүләре
Төркем:Австриянең халыкара килешүләре
Төркем:Нидерландларның халыкара килешүләре
Төркем:Франциянең халыкара килешүләре
Төркем:1867 ел